רותם אבוהב

רותם אַבּוּהַב (נולדה ב-18 באוגוסט 1976) היא שחקנית, קומיקאית, סטנדאפיסטית ומנחת טלוויזיה ישראלית. זוכת פרס אופיר לשחקנית המשנה הטובה ביותר, על תפקידה בסרטו של שמי זרחין, "אביבה אהובתי".

 ביוגרפיה 
נולדה כ"רותם איטח" ברחובות. אביה נולד במרוקו, אמה בישראל והורי אמה נולדו בקישינב ואוסטריה. היא גדלה בתל אביב בשם רותם איטח-אשבל (בעקבות נישואיה השניים של אמה), ויש לה חמישה אחים למחצה. את לימודי התיכון עשתה אבוהב בתיכון א' לאמנויות תל אביב. את שירותה הצבאי עשתה בלהקת חיל האוויר.

בשנים 1984–1986 השתתפה בתוכנית "זהו זה!" ששודרה בערוץ הראשון והשתתפה בפינה "חוכמה גדולה" לצד דורון צפריר.

בשנת 1985 השתתפה בתוכנית "רחוב סומסום" ששודרה בטלוויזיה החינוכית.

בשנת 1986 היא כיכבה בפרסומות לערוץ המידע "טלטקסט". באותה השנה היא השתתפה בפסטיבל בצבעים טבעיים בתפקיד עצמה. כמו כן באותה השנה גם התארחה בתוכנית הראיונות של מני פאר שנקראת "ממני".

בשנת 1987 התארחה עם אימה בתוכנית "שמיניות באוויר" שהנחה דליק ווליניץ ושודרה בערוץ הראשון.

ב-1998 שיחקה בסרטה של עירית לינור "חתולות הרעם" בתפקיד אושרית משולם. באותה השנה גם דיבבה בסרט "הצל של החיוך שלך" את ממי.

ב-1999 שיחקה בסרט של דרור שאול "מבצע סבתא" בתפקיד שירלי. באותה השנה גם התארחה בעונה השנייה של הסדרה "20 פלוס" ששודרה בטלוויזיה החינוכית בה גילמה את מיכל מרקוביץ'. כמו כן באותה השנה גם הופיעה בסדרה הקומית של ערוץ 2 "פאזל" בתור גילת.

בשנים 1999–2000 השתתפה במשך שתי עונות בתוכנית המערכונים "דומינו" בטלוויזיה החינוכית, יחד עם קבוצת קומיקאים אלמוניים דאז, שביניהם אסי כהן, גורי אלפי, אדיר מילר ורועי בר-נתן.

בשנים 1999–2002 שיחקה בתפקיד ראשי בסדרת הנוער "החבר'ה הטובים" ששודרה בערוץ הילדים. במשך שלוש העונות של הסדרה, היא גילמה את דמותה של דנה.

בשנת 2001 הופיעה בסרט טלוויזיה "חוצלארץ" בתפקיד שרי. באותה השנה הנחתה את התוכנית "וואי בלילה" ששודרה בחברת הכבלים של "יס".

בשנת 2002 השתתפה בתוכניות המערכונים "שידורי המהפכה" ששודרה בערוץ 2 בה גילמה דמויות שונות. באותה השנה הנחתה את התוכנית את "הכי טעים שיש" ששודרה בערוץ 2 .

בשנים 2002–2003 השתתפה במשך שתי עונות בתוכנית האירוח ההומוריסטית של אדיר מילר, "ערב אדיר", ששודרה בערוץ 2.

בשנת 2003 השתתפה בסרט "הכוכבים של שלומי" שבו שיחקה את זיוה בר דיין. באותה השנה שיחקה בסרט "סימה וקנין מכשפה" בתפקיד מזל וסרמן. באותה השנה גם הופיעה בתוכנית הבידור והמערכונים "המופע המרכזי" ששודר בערוץ 2. כמו כן באותה השנה השתתפה במופעה "לא נפסיק לצחוק" ששודר בערוץ 2 בו גילמה את אשתו של משה. כמו כן באותה השנה השתתפה בהצגות "בודדה באפלה" ו"אמא קוראז'".

בשנים 2003–2010 השתתפה בתוכנית "מעורב ירושלמי" ששודרה בערוץ 10 בה היא שיחקה את אריאלה שדה.

בשנת 2004 שיחקה בסרטו של אבי נשר, "סוף העולם שמאלה" בתפקיד ג'וזי שושן. באותה השנה הנחתה את התוכנית "בדרך אל החופש" ששודרה בערוץ "תכלת".

בשנת 2005 כיכבה בסדרת הדרמה קומית "טלנובלה בע"מ" ששודרה ב-"HOT3" בה גילמה את שרית חבייה. באותה השנה השתתפה ב"פסטיגל גיבורי-על" לצד רועי בר-נתן בתפקיד ההורסת. באותה השנה השתתפה בפרסומת של "מירס".

בשנת 2006 שיחקה בסרט "אביבה אהובתי", עליו זכתה בפרס אופיר לשחקנית המשנה הטובה ביותר, היא גילמה את אניטה לוי. באותה השנה הנחתה מספר תוכניות של התוכנית "קטן עליי" בערוץ ניקלודאון, ושל התוכנית "שכל העולם יישמע" ששודרה בערוץ 2 בנוסף, לאחר שהגישה פינה קומית משותפת עם ענת מגן-שבו בתוכנית "יאיר לפיד" ששודרה בערוץ 2, השתיים העלו מופע משותף.

בשנת 2007 השתתפה בתוכנית הסאטירה "חדשות מפתיעות" ששודרה בערוץ 2.

בשנת 2008 השתתפה במשך שתי עונות בתוכנית הסאטירה "שבוע סוף" ששודרה בערוץ 2 וגילמה דמויות שונות. באותה שנה השתתפה גם בתוכנית המציאות של Yes "פעם בחיים".

בשנים 2011–2025 גילמה את דמותה של שני רוזן בסדרה הקומית "סברי מרנן", ששודרה בערוץ 2 ולאחר סגירתו, ב"קשת 12".

בשנת 2012 שיחקה בתפקיד מרגלית כהן בסרטו של שמי זרחין "העולם מצחיק".

בשנת 2013 יצאה במופע סטנד-אפ ראשון משלה.

בשנים 2014–2019 שיחקה בסדרת המתח של HOT "בתולות", בתפקיד קרנית.

בשנת 2015 הצטרפה לתוכנית הסאטירה של ליאור שליין, "גב האומה", ששודרה בערוץ 10, כחברת פאנל. באותה השנה גם השתתפה בפרסומת של לפמ – לשכת הפרסום הממשלתית בתפקיד יפה הפיה הורסת החלומות.

בשנים 2015–2019 השתתפה בסדרה הקומית "לה פמיליה" ששודרה בערוץ עשר ובהמשך בערוץ 13 גילמה את דמותה של חגית גרנות.

בשנת 2016 הייתה פרזנטורית בפרסומות של "תפוזינה". באותו השנה שיחקה גם בסרט "עמק", בתפקיד שרה.

בשנת 2017 עלה סרטו של ניר ברגמן "להציל את נטע", שבו אבוהב משחקת בתפקיד דליה.

בשנת 2018 הנחתה את טקס יום העצמאות בבית הנשיא יחד עם השחקן והמנחה אביב אלוש. באותה שנה, שיחקה גם בסרטו של עמוס גיתאי "רכבת קלה".

בשנת 2020 יזמה והופיעה ב"מופע מרפסות" במתחם של חמישה בניינים רבי קומות בפתח תקווה ובדן פנורמה תל אביב מול קהל של חולי קורונה – אשר שודר בערוץ קשת 12. בנוסף, צילמה הופעות בדרייב אין של מד"א בתל השומר ובראש השנה וברודוס, בפני ישראלים שיצאו לנופש במקום. בנוסף, הצטלמה לסדרה "אזהרת מסע", בשיתוף HOT ונטפליקס בתפקיד דנה שור.

בשנת 2021 שיחקה בסרטו של ליאור אשכנזי "זרים מושלמים" בתפקיד רויטל. כמו כן באותה השנה הנחתה מופע מחווה לשחקן יהורם גאון.

בשנת 2022 שיחקה בסרט "משפט" בתפקיד ענת.

בשנת 2024 שיחקה בסרט "מזל חתולה" בתפקיד ריקה.

בשנת 2025 שיחקה בסדרה "אור ראשון" על טבח השבעה באוקטובר, בתפקיד השוטרת ליאת צביאלי. באותה השנה החלה להגיש תוכנית אירוח בערוץ 24 שנקראת "תחנה מרכזית עם רותם אבוהב".

אבוהב מתגוררת בתל אביב. היא נשואה לשי אבוהב ולהם שלושה בנים. בנה הבכור הוא הכדורגלן עומר אבוהב, המשחק במועדון "בני סכנין" בליגת העל בכדורגל.

 פילמוגרפיה 
 קולנוע 
+שנהפרויקטתפקידבמאי/ יוצרהערות1998חתולות הרעםאושרית משולםעירית לינורהצל של החיוך שלךממידיבוב1999מבצע סבתאשירלידרור שאול2003הכוכבים של שלומיזיוה בר דייןשמי זרחיןסימה וקנין מכשפהמזל וסרמןדרור שאול2004סוף העולם שמאלהג'וזי שושןאבי נשר2006אביבה אהובתיאניטה לוישמי זרחין2012העולם מצחיקמרגלית כהן2016עמקשרהסופי ארטוס2017להציל את נטעדליהניר ברגמן2018רכבת קלהעמוס גיתאי2021זרים מושלמיםרויטלליאור אשכנזי2022משפטענת2024מזל חתולהריקהחנן סביון וגיא עמיר

 טלוויזיה 
שנהפרויקטתפקידהערות1984–1986זהו זה!תפקידים שוניםחוכמה גדולהפינה בטלוויזיה1985רחוב סומסום1986ממניעצמהתפקיד אורח; תוכנית ראיונות1987שמיניות באווירתפקיד אורח199920 פלוסמיכל מרקוביץ'עונה 2; תפקיד אורחפאזלגילת1999–2000דומינותפקידים שונים2 עונות1999-2002החבר'ה הטוביםדנה3 עונות2001וואי בלילהעצמהמנחה2002שידורי המהפכהתפקידים שוניםהכי טעים שישעצמהמנחה2002–2003ערב אדירתפקידים שונים2 עונות; תוכנית אירוח2003המופע המרכזי2003–2010מעורב ירושלמיאריאלה שדה3 עונות2004בדרך אל החופשעצמהמנחה2005טלנובלה בע"משרית חבייהתפקיד ראשי2006קטן עלייעצמהמנחהשכל העולם יישמע2007חדשות מפתיעות2008שבוע סוףתפקידים שונים2 עונותפעם בחייםעצמהתוכנית מציאות; מתמודדת2011–2025סברי מרנןשני רוזןתפקיד ראשי2014–2019בתולותקרנית2015–2019לה פמיליהחגית גרנותתפקיד ראשי2015–הווהגב האומהעצמהחברת פאנל2020אזהרת מסעדנה שור2024קוגלפנינה בומבך2025תחנה מרכזית עם רותם אבוהבעצמהתוכנית אירוח בהנחייתה

 תיאטרון 
שנהפרויקטתפקידתיאטרוןבמאימחזאיהערות2003בודדה באפלהאמא קוראז'תיאטרון הקאמריעמרי ניצןברטולט בּרֶכטמחזה

 פרויקטים שונים 
שנהפרויקטתפקידהערות2003לא נפסיק לצחוקאשתו של משהמופע2005פסטיגל גיבורי-עלההורסת2013מופע סטנד-אפעצמה

 קישורים חיצוניים 










 גאולה אבן-סער - ב"שיחה אישית" (פרק 20): רותם אבוהב, באתר כאן 11, 8 בספטמבר 2019

 ראיון עם רותם אבואב בצעירותה, ארכיון כאן 11, יוטיוב.

הערות שוליים

קטגוריה:בדרניות ישראליות
קטגוריה:בדרנים ישראלים
קטגוריה:מנחות טלוויזיה ישראליות
קטגוריה:קומיקאים יהודים ישראלים
קטגוריה:בוגרות בית הספר הכרמל (תל אביב)
קטגוריה:בוגרי בית הספר הכרמל (תל אביב)
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:חברות להקת חיל האוויר
קטגוריה:חברי להקת חיל האוויר
קטגוריה:זוכות פרס אופיר: שחקנית המשנה הטובה
קטגוריה:שחקניות ישראליות
קטגוריה:זוכי פרס אופיר: שחקן המשנה הטוב
קטגוריה:משתתפות הפסטיגל
קטגוריה:שחקניות קולנוע וטלוויזיה ישראליות
קטגוריה:שחקניות ילדות ישראליות
קטגוריה:שחקנים ילדים ישראלים
קטגוריה:קומיקאיות ישראליות
קטגוריה:קומיקאים ישראלים
קטגוריה:סטנדאפיסטיות ישראליות
קטגוריה:סטנדאפיסטים ישראלים
קטגוריה:משתתפי פעם בחיים
קטגוריה:סברי מרנן: שחקנים
קטגוריה:רחובות: אישים
קטגוריה:ישראליות שנולדו ב-1976
קטגוריה:ישראלים שנולדו ב-1976